[{"text_idx": "#000006", "text": "Yn ddiweddar, cafodd disgyblion ysgol gynradd o bum ysgol yn Sir Benfro gyfle i ddarganfod rhyfeddodau\u2019r berllan yn yr hydref diolch i\u2019r prosiect Gwreiddiau/Roots."}, {"text_idx": "#000007", "text": "Yn ystod y sesiwn am ddim, cyflwynodd staff Awdurdod Parc Cenedlaethol Arfordir Penfro y gwahanol fathau o ffrwythau yn amgylchedd cysgodol yr ardd furiog yn Sain Ffraid."}, {"text_idx": "#000011", "text": "Wrth so\u0302n am ymweliad y berllan fel rhan o brosiect ehangach Gwreiddiau/Roots, dywedodd Rheolwr Cysylltiadau Cyhoeddus South Hook LNG, Mariam Dalziel: \u201cRydyn ni mor falch ein bod yn cefnogi prosiect sy\u2019n rhoi cymaint o gyfle i ddysgu\u2019n greadigol yn yr awyr agored."}, {"text_idx": "#000012", "text": "\u201cMae\u2019r ymweliad a\u0302\u2019r berllan yn un o nifer o brofiadau sy\u2019n cael eu darparu drwy brosiect Gwreiddiau/Roots, sy\u2019n galluogi plant ifanc yn ein cymuned i gael gwell dealltwriaeth o\u2019r amgylchedd o\u2019u cwmpas.\u201d"}, {"text_idx": "#000013", "text": "Mae Gwreiddiau/Roots yn brosiect partneriaeth a sefydlwyd gan Ymddiriedolaeth Parc Cenedlaethol Arfordir Penfro, Awdurdod Parc Cenedlaethol Arfordir Penfro gyda chymorth ariannol South Hook LNG. Mae\u2019n darparu sesiynau dysgu difyr yn yr awyr agored a\u2019i nod yw meithrin gwell dealltwriaeth o gynhyrchu bwyd yn lleol a helpu i ddatblygu mannau awyr agored."}, {"text_idx": "#000014", "text": "I gael rhagor o wybodaeth am y prosiect Gwreiddiau/Roots neu i drafod sut gall yr Awdurdod Parc Cenedlaethol helpu eich ysgol chi, cysylltwch a\u0302 Tom Bean drwy 07976945245 neu anfon e-bost at .uk."}, {"text_idx": "#000018", "text": "Gwaith ti\u0302m o ymddiriedolaethau elusennol yn rhoi hwb dwbl i adnewyddu pwll Corsydd Teifi"}, {"text_idx": "#000020", "text": "Grwpiau lleol a bywyd gwyllt yn elwa ar gynllun grantiau bach"}, {"text_idx": "#000021", "text": "Mae tair ysgol leol, clwb pe\u0302l-droed ac amrywiaeth o grwpiau cymunedol eraill wedi elwa o\u2019r rownd ddiweddaraf o gyllid gan gynllun grantiau bach Gwe"}]